

## Istarska županija Upravni odjel za održivi razvoj

**Upute za prijavitelje**

za

# JAVNI NATJEČAJ

## za financiranje projekata udruga koje se bave očuvanjem pomorske baštine i tradicije na području Istarske županije

Datum objave natječaja: 26. siječanj 2026.

Rok za dostavu prijava: 25. veljače 2026.

Upute za prijavitelje

# SADRŽAJ

1. [OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM 3](#_TOC_250014)
2. OPĆI I POSEBNI CILJEVI NATJEČAJA I PRIORITETI ZA DODJELU FINANCIJSKIH SREDSTAVA 3
3. OSNOVNA I SPECIFIČNA PROGRAMSKA PODRUČJA JAVNOG NATJEČAJA S OPISOM STRUČNIH PODRUČJA U OKVIRU KOJIH PRIJAVITELJ MOŽE PREDVIDJETI PROVEDBU PROGRAMA ILI PROJEKATA 3
4. UKUPNA VRIJEDNOST JAVNOG NATJEČAJA, PLANIRANIM NAJNIŽIM I NAJVIŠIM FINANCIJSKIM IZNOSIMA ZA POJEDINI PROJEKT I OČEKIVANOM BROJU PROJEKATA KOJI ĆE SE FINANCIRATI U SKLOPU NATJEČAJA 3
5. [PRIHVATLJIVI PRIJAVITELJI 4](#_TOC_250013)
6. PRORITETNA NAČELA ZA ODOBRAVANJE FINANCIJSKIH SREDSTAVA NA TEMELJU KOJIH PREDNOST U ODOBRAVANJU FINANCIJSKIH SREDSTAVA MOŽE OSTAVRITI ODREĐENI PRIJAVITELJ 5
7. [PRIHVATLJIVE AKTIVNOSTI KOJE ĆE SE FINANCIRATI PUTEM NATJEČAJA 5](#_TOC_250012)
8. [PRIHVATLJIVI TROŠKOVI KOJI ĆE SE FINANCIRATI OVIM NATJEČAJEM 6](#_TOC_250011)
9. [NEPRIHVATLJIVI TROŠKOVI KOJI SE NE MOGU FINANCIRATI PUTEM JAVNOG NATJEČAJA 7](#_TOC_250010)
10. [PRAVILA VIDLJIVOSTI KOJA SE MORAJU POŠTIVATI U PROVEDBI PROJEKTA 7](#_TOC_250009)
11. [OBVEZNA I NEOBVEZNA DOKUMENTACIJA ZA PRIJAVU PROJEKTA KOJA OBUHVAĆA SVE POTREBNE OBRASCE ZA PRIJAVU 7](#_TOC_250008)
12. DATUM OBJAVE NATJEČAJA I ROKU ZA PODNOŠENJE PRIJAVE 8
13. [ADRESA I NAČIN DOSTAVE PRIJAVE PROJEKTA 8](#_TOC_250007)
14. ROKOVI I NAČIN POSTAVLJANJA PITANJA I NATJEČAJU I NAČINU DOSTAVE I OBJAVLJIVANJA ODGOVORA NA POSTAVLJANJA PITANJA 8
15. [POSTUPAK ADMINISTRATIVNE PROVJERE PRIJAVE (ISPUNJAVA LI PRIJAVITELJ I PRIJAVA PROPISANE UVJETA NATJEČAJA) 9](#_TOC_250006)
16. [POSTUPAK STRUČNE OCJENE KVALITETE PROJEKTA I ROKOVI ZA PODNOŠENJE PRIGOVORA NA POSTUPAK STRUČNE OCJENE 9](#_TOC_250005)
17. [ROK I NAČIN PODNOŠENJA PRIGOVORA I NAČINU RJEŠAVANJA PRIGOVORA 10](#_TOC_250004)
18. [POSTUPAK UGOVARANJA PROVEDBE PROJEKTA 10](#_TOC_250003)
19. [POSTUPAK PRAĆENJA PROVEDBE PROJEKATA 12](#_TOC_250002)
20. POSTUPAK PRAĆENJA PROVEDBE PROJEKATA 12
21. [UDIO SUFINANCIRANJA PROJEKTA 13](#_TOC_250001)
22. [MODEL FINANCIRANJA 13](#_TOC_250000)

**RAZLOZI I CILJEVI NATJEČAJA**

# OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM

U cilju osiguravanja očuvanja pomorske baštine i tradicije na području Istarske županije u Proračunu Istarske županije za 2026. godinu, razdjelu 004, Upravnog odjela za održivi razvoj je osigurano 15.000,00 €. Očuvanje postojeće pomorske baštine i tradicije prvenstveno obuhvaća poticanje na izgradnju novih plovila po uzoru na stara tradicijska plovila u Istarskoj županiji, obnovu i rekonstrukciju starih modela tradicijskih plovila, poticanje na očuvanje i nastavak zanata vezanih za izgradnju, obnovu i rekonstrukciju tradicijskih plovila, na način da se građani, pri čemu je naglasak na mlađoj populaciji da potaknu na očuvanje pomorske baštine, upoznavanje građana i šire javnosti na način korištenja plovila, u smislu organiziranja događaja kao što su natjecanja sa tradicijskim plovilima, izložbe i slično.

Kako bi se u postupku raspisivanja i provedbe natječaja za dodjelu sredstava udrugama koje se bave očuvanjem pomorske baštine i tradicije na području Istarske županije *(dalje u tekstu: Natječaj)*, odnosno dodjele financijskih sredstava osigurala transparentnost i odabir najkvalitetnijih projekata, cjelokupan proces provodi se sukladno odredbama:

\* ***Pravilnika o financiranju programa i projekata od interesa za opće dobro koje provode udruge na području Istarske županije*** *(u daljem tesktu: Pravilnik) („*Službene novine Istarske županije“ 6/24.*)* i odredbama

***\*Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge*** („Narodne novine“ br. 26/15. i 37/21).

# OPĆI I POSEBNI CILJEVI NATJEČAJA I PRIORITETI ZA DODJELU FINANCIJSKIH SREDSTAVA

**Opći cilj** ovog Natječaja jest poticanje udruga, građana i lokalne zajednice na očuvanja pomorske baštine i tradicije na području Istarske županije.

**Posebni ciljevi** Natječaja su podizanje svijesti kod građana Istarske županije, ali i šire javnosti o postojanju pomorske baštine u Istarskoj županiji, o potrebi očuvanja iste, poticanje na restauriranje ostataka pomorske baštine i izgradnju novih tradicijskih plovila po uzoru na stara plovila.

**Po ovom Natječaju sufinancirat će se isključivo projekti građenja i rekonstrukcije tradicijskih plovila.**

# OSNOVNA I SPECIFIČNA PROGRAMSKA PODRUČJA JAVNOG NATJEČAJA S OPISOM STRUČNIH PODRUČJA U OKVIRU KOJIH PRIJAVITELJ MOŽE PREDVIDJETI PROVEDBU PROJEKATA

Osnovno programsko područje odnosi se općenito na očuvanje postojeće pomorske baštine i tradicije, a specifično programsko područje odnosi se na očuvanje postojeće pomorske baštine i tradicije karakteristično za područje Istarske županije.

# UKUPNA VRIJEDNOST JAVNOG NATJEČAJA, PLANIRANI NAJNIŽI I NAJVIŠI FINANCIJSKI IZNOSI ZA POJEDINI PROJEKT I OČEKIVANI BROJ PROJEKATA KOJI ĆE SE FINANCIRATI U SKLOPU NATJEČAJA

Ukupno planirana vrijednost Natječaja iznosi **15.000,00 €.**

Najniži iznos po projektu iznosi 3.000,00 €, a najveći 7.000,00 €.

Očekivani broj financijskih potpora koje će biti odobrene korisnicima za provedbu projekata u okviru ovog natječaja jest oko 5 potpora.

**UVJETI NATJEČAJA**

# PRIHVATLJIVI PRIJAVITELJI

**Korisnik financiranja** mora biti udruga ili druga neprofitna organizacija uz uvjet da:

* su upisani u Registar udruga, odnosno drugi odgovarajući registar i u Registar neprofitnih organizacija, a svojim su se statutom opredijelili za obavljanje djelatnosti i aktivnosti koje su predmet financiranja (mora se svojim statutom opredijeliti za obavljane djelatnosti i aktivnosti iz područja očuvanja pomorske baštine i tradicije u Istarskoj županiji) te promiču uvjerenja i ciljeve koji nisu u suprotnosti s Ustavom i zakonom,
* projekt koji prijave na javni natječaj bude ocijenjen kao značajan (kvalitetan, inovativan i koristan) za razvoj civilnog društva i zadovoljenje javnih potreba Županije definiranih važećim planom razvoja Županije, odnosno uvjetima svakog pojedinog natječaja,
* su uredno ispunili obveze iz svih prethodno sklopljenih ugovora o financiranju iz proračuna Županije i drugih javnih izvora,
* su uredno ispunili obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu, proračunu Županije i proračunima jedinica lokalne samouprave,
* se protiv korisnika financiranja, odnosno osobe ovlaštene za zastupanje udruge i voditelja programa ili projekta ne vodi kazneni postupak i nije pravomoćno osuđen za prekršaje i kaznena djela definirana Uredbom ili uvjetima javnog natječaja,
* općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
* imaju utvrđen način javnog objavljivanja programskog i financijskog izvještaja o radu za proteklu godinu (na mrežnim stranicama, odnosno na drugi odgovarajući način),
* imaju odgovarajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga,
* sjedište udruge mora biti u Istarskoj županiji,
* imaju uređen sustav prikupljanja članarina,
* je priložio sve obrasce (popunjene) navedene u točki 11. ovih Uputa,
* se prijava odnosi isključivo na aktivnosti iz točke 7. ovih Uputa,
* zatraženi iznos sredstava mora biti unutar financijskih pragova postavljenih u natječaju,
* lokacija provedbe projekta mora biti Istarska županija.

## Pravo prijave na Natječaj nemaju:

* udruge koje nisu upisane u Registar neprofitnih organizacija;
* strukovne udruge čiji rad/djelatnost nije vezana za očuvanje pomorske baštine i tradicije u Istarskoj županiji;
* udruge koje su u stečaju;
* udruge koje nisu ispunile obveze vezane uz plaćanje doprinosa ili poreza;
* udruge ustanove kojima je jedan od osnivača politička stranka.

Prijavitelj može podnijeti samo jednu prijavu.

Prijavitelj može istovremeno biti partner u drugoj prijavi.

## Prihvatljivi partneri

Partneri moraju zadovoljiti sve uvjete prihvatljivosti koji vrijede i za prijavitelja.

Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu. Izjavu popunjava i potpisuje svaki od partnera pojedinačno.

# PRORITETNA NAČELA ZA ODOBRAVANJE FINANCIJSKIH SREDSTAVA NA TEMELJU KOJIH PREDNOST U ODOBRAVANJU FINANCIJSKIH SREDSTAVA MOŽE OSTVARITI ODREĐENI PRIJAVITELJ

Niti jedan prijavitelj nema prednost, već će se sve navedene prijave vrednovati sukladno kriterijima:

1. kvaliteta i relevantnost prijave: usklađenost s ciljevima i načelima postavljenim u natječaju sukladno važećem planu razvoja Županije; definiranje ciljnih skupina i krajnjih korisnika, izvedivost, očekivani rezultati i učinci,
2. procjena dosadašnjeg iskustva podnositelja prijave u provedbi istog ili sličnog programa ili projekta,
3. procjena proračuna programa ili projekta (realnost, učinkovitost, razrađenost i povezanost s aktivnostima, korisnicima i rezultatima koji se očekuju, vlastiti doprinos podnositelja prijave, sufinanciranje iz drugih izvora, dokumentiranost pojedinih stavki proračuna),
4. inovativnost projekta (primjena najboljih praksi u odgovarajućem području),
5. originalnost projekta, s time da će se nastojati izbjegavati financiranje istovrsnih projekata predloženih od strane različitih prijavitelja,
6. postojanje upravljačkog i stručnog kapaciteta za provođenje planiranih aktivnosti projekta,
7. jasno definiran i realno dostižan cilj projekta,
8. jasno definirani korisnici projekta,
9. rezultati realizacije projekta u skladu sa stvarnim potrebama u zajednici u kojoj se provodi,
10. dosadašnja priznanja (domaća i međunarodna).

Detaljna razrada kriterija za vrednovanje prijava prikazana je u tablici koja je sastavni dio natječajne dokumentacije, a opis bodovanja prikazuje se i uz svako pitanje na on-line obrascu.

# PRIHVATLJIVE AKTIVNOSTI KOJE ĆE SE FINANCIRATI PUTEM NATJEČAJA

## Prihvatljive aktivnosti

U okviru ovog Natječaja prihvatljive su sljedeće aktivnosti:

* Aktivnosti vezane za izgradnju, obnovu, rekonstrukciju tradicijskih plovila u vlasništvu korisnika financiranja ili člana korisnika financiranja,
* Kupnja tradicijskog plovila koje će postati vlasništvo korisnika financiranja i rekonstrukcija ili obnova istog u sklopu iste prijave.

Popis prihvatljivih aktivnosti nije sveobuhvatan već služi u svrhu navođenja primjera aktivnosti prihvatljivih za financiranje.

Tradicijsko plovilo koje će se obnoviti/rekonstruirati mora biti u vlasništvu udruge.

Ukoliko je plovilo u vlasništvu člana udruge potrebno je sklopiti ugovor o partnerstvu u kojemu mora biti izričito i jasno navedeno da udruga može u narednih 3 godina od rekonstrukcije/obnove plovila isto koristiti za sudjelovanje na manifestacijama npr. regate, izložbe i slično.

Tradicijsko plovilo koje nije u vlasništvu udruge, niti u vlasništvu fizičke osobe koja je član udruge nije moguće koristiti kao predmet ovog natječaja.

## Aktivnosti koje nisu prihvatljive

U okviru ovog Natječaja neće se financirati sljedeće aktivnosti:

* radionice, organiziranje manifestacija, natjecanja i sl.
* individualno sponzorstvo za sudjelovanje na radionicama, seminarima, konferencijama, kongresima i sl.;
* individualne školarine za studij, tečajeve ili specifična istraživanja;
* znanstveno-istraživačke aktivnosti i projekti;
* aktivnosti čija je jedina svrha korist članica/članova udruga/ustanova;
* aktivnosti i projekti koji su usmjereni na političke ili religijske ciljeve i/ili aktivnosti;
* troškovi smještaja, osim iznimke navedene u članku 52. Pravilnika;
* troškovi reprezentacije, hrane i piće, osim iznimke navedene u članku 52. Pravilnika;
* aktivnosti koje se već financiraju iz nekog javnog izvora i po posebnim propisima – kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora (zabrana dvostrukog financiranja).

# PRIHVATLJIVI TROŠKOVI KOJI ĆE SE FINANCIRATI OVIM NATJEČAJEM

* 1. Sredstvima ovog natječaja mogu se financirati samo stvarni i prihvatljivi troškovi, nastali provođenjem projekta u ugovorenom vremenskom razdoblju. Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.
  2. **Prihvatljivi troškovi** su troškovi koje je imao korisnik financiranja, a koji ispunjavaju sve sljedeće kriterije:
     + nastali su za vrijeme razdoblja provedbe projekta u skladu s ugovorom (osim troškova koji se odnose na završne izvještaje, troškova revizije i troškova vrednovanja), a plaćeni su do datuma odobravanja završnog izvještaja. **Postupci javne nabave za robu, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora;**
     + moraju biti navedeni u ukupnom predviđenom proračunu projekta;
     + nužni su za provođenje projekta koji je predmetom dodjele financijskih sredstava;
     + mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija;
     + trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.
  3. Pod **prihvatljivim izravnim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog projekta kao što su:
     + troškovi materijala vezanih za izradu, obnovu, rekonstrukciju tradicijskih plovila,
     + troškovi kupnje dijelova plovila npr. jedro,
     + troškovi izvođača radova/graditelja,
     + troškovi potrošne robe,

## iznos kupoprodajne cijene plovila najviše do 50% od ukupne cijene.

* 1. **Neizravni troškovi se ne priznaju** (npr. energija, voda, uredski materijal, sitan inventar, telefon, pošta i drugi neizravni troškovi.

# NEPRIHVATLJIVI TROŠKOVI KOJI SE NE MOGU FINANCIRATI PUTEM JAVNOG NATJEČAJA

**Neprihvatljivim troškovima** projekta smatraju se:

* sredstva za poslove i djelatnosti koji se financiraju po posebnim propisima;
* dugovi i stavke za pokrivanje gubitaka ili dugova;
* individualna sponzorstva i individualne školarine;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta, kada se vlasništvo mora prenijeti na udrugu/ustanovu i/ili partnere najkasnije po završetku projekta;
* gubici na tečajnim razlikama;
* zajmovi trećim stranama;
* troškovi smještaja, reprezentacije, hrane i pića,
* radionice, sudjelovanje na radionicama, organiziranje manifestacija, natjecanje i sl.

## Troškovi trebaju biti pojedinačno specificirani i precizni. Svakom navedenom trošku treba biti priložen račun, predračun, ponuda, ugovor iz kojeg se sa sigurnošću može utvrditi vjerodostojnost.

**Neizravni troškovi se ne priznaju** (npr. energija, voda, uredski materijal, sitan inventar, telefon, pošta i drugi neizravni troškovi.

# PRAVILA VIDLJIVOSTI KOJA SE MORAJU POŠTIVATI U PROVEDBI PROJEKTA

Korisnik je obvezan osigurati vidljivost provedbe projekta i vidljivost sufinanciranja projekta od strane Istarske županije, za što je dužan dostaviti odgovarajuće dokaze pri podnošenju izvješća.

**NAČIN PRIJAVLJIVANJA**

# OBVEZNA I NEOBVEZNA DOKUMENTACIJA ZA PRIJAVU PROJEKTA KOJA OBUHVAĆA SVE POTREBNE OBRASCE ZA PRIJAVU

1. Ispunjen i ovjeren Obrazac za prijavu projekta (a, b i c);
2. Ispunjen i ovjeren Obrazac izjave o partnerstvu (ukoliko predlagatelj za provedbu projekta surađuje s drugim organizacijama);
3. Ispunjen i ovjeren Obrazac izjave o nepostojanju dvostrukog financiranja;
4. Dokaz o registraciji – za udruge preslika izvatka iz Registra udruga Republike Hrvatske pri Ministarstvu uprave, (ispis on-line obrasca ili neslužbena kopija);
5. Potvrdu o upisu u Registar neprofitnih organizacija Republike Hrvatske pri Ministarstvu financija (potvrdu isprintati s web stranice Ministarstva financija);
6. Dokaz (odluka, zaključak ili drugi pravni akt ne stariji od 6 mjeseci od dana objavljivanja natječaja) da je prijavljeni projekt (navesti točan naziv projekta koji se prijavljuje) prihvaćen od strane ovlaštenog tijela podnositelja (valjanim dokazom neće se smatrati zapisnik, ni pojedini izvod iz zapisnika sa Skupštine predlagatelja projekta);
7. Ispunjen i ovjeren Obrazac izjave o programima ili projektima udruge financiranim iz javnih izvora;
8. Ispunjen i ovjeren Obrazac izjave o ispunjavanju uvjeta iz članka 11. stavak 1.alineja 3., 4., 6., 7., 8. i 9. Pravilnika o financiranju programa i projekata od interesa za opće dobro koje provode udruge na području Istarske županije;
9. za korisnika financiranja, osobe ovlaštene za zastupanje udruge (koja je potpisala obrasce za prijavu programa ili projekta i koja je ovlaštena potpisivati ugovor o financiranju) i voditelja programa/projekta uvjerenje nadležnog suda, ne starije od šest mjeseci, da se ne vodi kazneni postupak i nije pravomoćno osuđen za prekršaj određen čl.48.st.2.alin.c) odnosno pravomoćno osuđen za počinjenje kaznenog djela određenog čl.48.st.2.alin.d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21),
10. potvrda porezne uprave o nepostojanju duga s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu županije i proračunu jedinice lokalne samouprave ne starija od 30 dana od objave natječaja,
11. ukoliko je plovilo/brodica koja je predmet obnove/rekonstrukcije u vlasništvu člana udruge potrebno je priložiti ugovor o partnerstvu u kojemu mora biti izričito i jasno navedeno da udruga može u narednih 3 godina od rekonstrukcije/obnove plovila isto koristiti za sudjelovanje na manifestacijama npr. regate, izložbe i slično.

Prijava koja ne zadovolji uvjete navedene u ovoj Uputi i ne sadrži sve obvezne prijavne obrasce i priloge, neće se razmatrati.

# DATUM OBJAVE NATJEČAJA I ROK ZA PODNOŠENJE PRIJAVE

**Datum objave natječaja: 26.1.2026.**

**Rok za podnošenje prijave na natječaj je 25.2.2026.**

# ADRESA I NAČIN DOSTAVE PRIJAVE PROJEKTA

1. Cjelokupnu prijavnu dokumentaciju prijavitelji mogu podnijeti:
   1. elektroničkom poštom na e-mail: [promet@istra-istria.hr](mailto:promet@istra-istria.hr) ili
   2. preporučenom pošiljkom ili osobno u papirnatom obliku uz napomenu (naziv natječaja/poziva - ne otvarati), na adresu:

ISTARSKA ŽUPANIJA UPRAVNI ODJEL ZA ODRŽIVI RAZVOJ

ODSJEK ZA POMORSTVO, PROMET I INFRASTRUKTURU

M.B. RAŠANA 2/4 52 000 PAZIN

1. Elektroničkim putem mogu se na pregled podnijeti i svi izvještaji (opisni i financijski), kao i sva propisana popratna dokazna dokumentacija i obvezni prilozi.
2. Podnositelji prijave koja se podnosi na način iz točke 1., na zahtjev nadležnog upravnog tijela Županije, dužni su istome na uvid dostaviti svu potrebnu izvornu dokumentaciju i obvezne priloge u izvorniku.

Svi propisani obrasci trebaju biti potpisani i ovjereni pečatom, ukoliko ga udruga posjeduje, ili elektroničkim potpisom, od strane ovlaštene osobe podnositelja zahtjeva i voditelja programa ili projekta. Kada su predmetni obrasci podneseni elektroničkim putem, na zahtjev nadležnog upravnog tijela, dostavljaju se u izvorniku, kao i popratni obvezni prilozi.

**Prijava** sadržava:

* **popunjeni obvezni obrazac** ispisani iz računalnog sustava. Obrazac mora biti vlastoručno potpisan od strane osobe ovlaštene za zastupanje udruge/ustanove i voditelja projekta te ovjeren službenim pečatom organizacije.
* **ostale obvezne priloge** utvrđene natječajem.

# ROKOVI I NAČIN POSTAVLJANJA PITANJA O NATJEČAJU I NAČINU DOSTAVE I OBJAVLJIVANJA ODGOVORA NA POSTAVLJENA PITANJA

Sva pitanja u vezi s natječajem mogu se postaviti isključivo elektroničkim putem, slanjem upita na adresu: [promet@istra-istria.hr](mailto:promet@istra-istria.hr) i to **najkasnije 10 dana prije isteka natječaja.**

Odgovori na postavljena pitanja bit će objavljeni na web stranici [http://www.istra-istria.hr](http://www.istra-istria.hr/) u najkraćem mogućem roku, a **najkasnije 7 dana prija isteka natječaja.**

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**POSTUPAK PROVEDBE NATJEČAJA**

# POSTUPAK ADMINISTRATIVNE PROVJERE PRIJAVE (ISPUNJAVA LI PRIJAVITELJ I PRIJAVA PROPISANE UVJETA NATJEČAJA)

Postupak procjene započinje administrativnom provjerom prijave (provjerom ispunjavanja formalnih uvjeta natječaja).

Povjerenstvo za pripremu i provedbu natječajnog postupka te provjeru ispunjavanja propisanih (formalnih) uvjeta natječaja Upravnog odjela za održivi razvoj Istarske županije (u daljem tekstu: Povjerenstvo za provjeru formalnih uvjeta natječaja) provjerava formalnu ispravnost svih pristiglih prijava sukladno čl. 24. Pravilnika.

Predsjednik povjerenstva donosi odluku koje se prijave upućuju na daljnje stručno ocjenjivanje, a koje se odbijaju iz razloga neispunjavanja propisanih uvjeta natječaja.

Svi prijavitelji čije prijave budu odbijene iz razloga neispunjavanja propisanih uvjeta o tome moraju biti obaviješteni u roku od 8 (osam) radnih dana od dana donošenja odluke.

U roku od 8 (osam) radnih dana od dana prijema obavijesti, prijavitelji mogu podnijeti prigovor pročelniku/ci nadležnog upravnog tijela Županije koji će u roku od 8 (osam) dana od dana primitka prigovora odlučiti o istome.

U slučaju prihvaćanja prigovora, prijava će biti upućena na stručno ocjenjivanje. U suprotnome, prijava će biti odbijena, o čemu će biti obaviješten prijavitelj koji je prigovor podnio.

Odluka kojom je odlučeno o prigovoru je konačna.

# POSTUPAK STRUČNE OCJENE KVALITETE PROJEKTA I ROKOVI ZA PODNOŠENJE PRIGOVORA NA POSTUPAK STRUČNE OCJENE

Prijave za koje je utvrđeno da su ispunile formalne uvjete natječaja razmatra i ocjenjuje posebno Povjerenstvo za ocjenjivanje sukladno kriterijima propisanim u uputama za prijavitelje, a objavljenim na web-stranici kao sastavni dio natječajne dokumentacije i u samom Obrascu za prijavu projekta.

Povjerenstvo za ocjenjivanje vodi zapisnik.

Ukoliko Povjerenstvo za ocjenjivanje procijeni da prijava nije u skladu s formalnim uvjetima natječaja iz čl. 24. Pravilnika, ono može eliminirati prijavu bez daljnjeg ocjenjivanja.

Na završnom sastanku Povjerenstvo za ocjenjivanje izrađuje konačnu listu procijenjenih prijava i daje prijedlog za odobravanje financijskih sredstava za projekte, a o istome odlučuje Župan.

Nakon donošenja odluke o projektima kojima su odobrena financijska sredstva, Županija će javno objaviti rezultate natječaja s podacima o udrugama, projektima kojima su odobrena sredstva i iznosima odobrenih sredstava financiranja.

Udrugama čiji projekti nisu prihvaćeni za financiranje Upravni odjel za održivi razvoj Istarske županije dostavit će u roku od 8 dana od dana donošenja odluke obavijest o razlozima ne financiranja.

Udrugama kojima nisu odobrena financijska sredstva, može se na njihov zahtjev u roku od 8 dana od dana primitka pisane obavijesti o rezultatima natječaja omogućiti uvid u zbirnu ocjenu njihovog projekta uz pravo Županije da zaštiti tajnost podataka o osobama koje su ocjenjivale projekt.

Prigovori se podnose Upravnom odjelu za održivi razvoj Istarske Županije sukladno odredbama čl.

31. i 32. Pravilnika.

# ROK I NAČIN PODNOŠENJA PRIGOVORA I NAČINU RJEŠAVANJA PRIGOVORA

Udruge kojima nisu odobrena financijska sredstva po natječaju imaju pravo podnijeti prigovor protiv odluke o dodjeli financijskih sredstava.

Prigovor se može podnijeti zbog nepravilnosti ili nezakonitog postupanja u provedbi natječajnog postupka te zbog neodobravanja financijskih sredstava, ali se ne može podnijeti na visinu odobrenih sredstava.

Prigovori se podnose Upravnom odjelu za održivi razvoj Istarske Županije u pisanom obliku, u roku od 8 dana od dana dostave pisane obavijesti o rezultatima natječaja, a odluku po prigovoru, uzimajući u obzir sve činjenice donosi župan Istarske županije.

Rok za donošenje odluke po prigovoru je 8 dana od dana primitka prigovora. Prigovor ne odgađa izvršenje odluke i daljnju provedbu natječajnog postupka.

# POSTUPAK UGOVARANJA PROVEDBE PROJEKTA

* 1. Sa svim udrugama kojima su odobrena financijska sredstva Županija će potpisati ugovor o financiranju projekata najkasnije 30 dana od dana donošenja odluke o financiranju.

Korisnik financiranja prije sklapanja ugovora dostavljan Upravnom odjelu za održivi razvoj bjanko zadužnicu u svrhu osiguranja povrata isplaćenih sredstava za slučaj kada se projekt ne realizira ili ukoliko se sredstva utroše nenamjenski.

* 1. U slučaju da je odobreno samo djelomično financiranje projekta Upravni odjel za održivi razvoj će s korisnikom financiranja prethodno pregovarati o stavkama proračuna projekta i aktivnostima u opisnom dijelu projekta koje treba izmijeniti.

U tom slučaju rok za ugovaranje moguće je dodatno produljiti za najviše 30 dana. Postupak je potrebno okončati prije potpisivanja ugovora.

Prilikom pregovaranja Županija će prioritet financiranja staviti na aktivnosti koje će učinkovitije ostvariti ciljeve iz važećeg plana razvoja Županije.

Korisnik financiranja popunjava Obrazac za usklađenje s odobrenim sredstvima. U navedenom obrascu potrebno je uskladiti sažetak projekta, korisnike projekta – broj, strukturu i obuhvat,

detaljan opis projekta (aktivnosti) te proračun projekta, s odobrenim sredstvima. Potpisani i ovjereni primjerak Obrasca za usklađenje s odobrenim sredstvima potrebno je poslati poštom ili dostaviti osobno u Upravni odjel za održivi razvoj najkasnije u roku od 8 dana od dana dostave pisane obavijesti o prihvaćanju projekta.

S prijaviteljem, koji Obrazac za usklađenje s odobrenim sredstvima ne dostavi u zadanom roku, neće se potpisati ugovor o financiranju projekta.

* 1. Ugovor se sastoji od općih uvjeta, koji su isti za sve korisnike financiranja u okviru jednog javnog natječaja/poziva, i posebnog dijela.

Postupak ugovaranja, opći uvjeti te posebni dio ugovora urediti će se temeljem odredbi Uredbe, ovog Pravilnika i drugih relevantnih pozitivnih propisa Republike Hrvatske.

Općim uvjetima koji se odnose na ugovore o dodjeli financijskih sredstava udrugama utvrđuju se opće obveze korisnika financiranja, obveza dostavljanja podataka i financijskih i opisnih izvještaja, odgovornost ugovornih strana, sukob interesa, povjerljivost, javnost i vidljivost, vlasništvo/korištenje rezultata i opreme, procjena i praćenje projekta, izmjene i dopune ugovora, prijenos prava, provedbeni rok programa ili projekta, produženje, odgađanje, viša sila i rok dovršetka, raskid ugovora, rješavanje sporova, prihvatljivi troškovi, plaćanje i kamata na zakašnjelo plaćanje, računi i tehničke i financijske provjere, konačni iznos financiranja od strane davatelja financijskih sredstava, te povrat sredstava i pripadajućih kamata i sredstva za osiguranje povrata sredstava u slučaju ne vraćanja neutrošenih ili nenamjenski utrošenih sredstava.

Posebni dio ugovora čine specifičnosti svakog ugovora kao što su ugovorne strane, naziv programa ili projekta, iznos financiranja, rokovi provedbe i slično.

* 1. Bez obzira na kvalitetu predloženog projekta, Županija neće odobriti financijska sredstva za aktivnosti koje se već financiraju iz nekog drugog javnog izvora i po posebnim propisima kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.
  2. Odobrena financijska sredstva korisnik je dužan utrošiti isključivo za realizaciju projekta utvrđenog ugovorom i proračunom.

Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji projekta utvrđenog ugovorom i proračunom.

Svako odstupanje od proračuna bez odobrenja nadležnog upravnog tijela Županije smatrati će se nenamjenskim trošenjem sredstava.

* 1. Županija će od korisnika financiranja u pisanom obliku zatražiti povrat sredstava za provedbu odobrenog projekta u slučaju kada utvrdi da korisnik financiranja:
     + nije realizirao projekt utvrđen proračunom i ugovorom,
     + nije utrošio sva odobrena sredstva,
     + sredstva nije namjenski koristio,
     + primio je iznose uplaćene preko utvrđenog konačnog iznosa,
     + iz neopravdanih razloga nije podnio propisane izvještaje u propisanom roku.

Korisnik financiranja će Županiji najkasnije u roku od 30 (trideset) dana od primitka zahtjeva, osim u iznimnim, jasno obrazloženim slučajevima, sukladno uputama Županije kako da to učini, vratiti sve iznose uplaćene preko utvrđenog konačnog iznosa, sva neutrošena sredstva i nenamjenski utrošena sredstva, odnosno cjelokupno dobivena sredstva u slučaju nerealizacije projekta te nepodnošenja izvješća.

Ukoliko korisnik financiranja ne vrati sredstva u roku koji je utvrdila Županija, na ista će se obračunati zakonska zatezna kamata.

Iznosi koji se trebaju vratiti Županiji mogu se prebiti sa bilo kojim potraživanjem koji korisnik financiranja ima prema Županiji.

To neće utjecati na pravo ugovornih strana da se dogovore o plaćanju u ratama.

U slučaju kada korisnik financiranja nije vratio sredstva sukladno odredbama Uredbe i Pravilnika, Županija će aktivirati sredstva osiguranja plaćanja koja je korisnik financiranja sukladno uvjetima natječaja dostavio prije potpisivanja ugovora.

Sredstva osiguranja plaćanja, koja ne budu realizirana, vraćaju se korisniku financiranja nakon odobrenja konačnog izvještaja o provedbi programa/projekta.

**U slučaju kada korisnik financiranja ne vrati sredstva Županiji, Županija će donijeti odluku da prijave koje na natječaj/poziv pristignu od strane tog prijavitelja u naredne 3 (tri) godine se ne uzmu u razmatranje.**

# POSTUPAK PRAĆENJA PROVEDBE PROJEKATA

Upravni odjel za održivi razvoj će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva, pratiti provedbu financiranih programa ili projekata udruga sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi, Pravilniku i drugim relevantnim pozitivnim propisima Republike Hrvatske.

Kroz postupke praćenja će se razvijati partnerski odnos između Županije kao davatelja financijskih sredstava i udruge kao provoditelja projektnih aktivnosti, a na temelju praćenja i vrednovanja rezultata pojedinačnih projekata, u cilju utvrđivanja učinkovitosti ulaganja i razine promjena koje su se u lokalnoj zajednici odnosno društvu dogodile zahvaljujući provedbi projekta, Županija će vrednovati rezultate i učinke cjelokupnog javnog natječaja i sukladno tome planirati buduće aktivnosti u pojedinom prioritetnom području financiranja.

Praćenje će se vršiti:

* pregledom opisnih i financijskih izvješća korisnika sredstava,
* obveznom terenskom provjerom od strane službenika nadležnog upravnog tijela Županije, u dogovoru s korisnikom sredstava.

Izvješća koja je korisnik dužan dostaviti na propisanim obrascima i u propisanim rokovima su opisno i financijsko izvješće.

Uz opisna izvješća korisnik dostavlja popratni materijal kao što su isječci iz novina i drugih medija, fotografski, video i filmski materijal i drugo kao dokaz provedbe projekta.

U financijskom izvješću navodi se popis svih prihoda i cjelokupnih troškova projekta, neovisno o tome iz kojeg su izvora financirani.

Obvezno se dostavljaju i dokazi o nastanku troška podmirenog iz sredstava Županije (preslici računa, ugovora o djelu ili ugovora o autorskom honoraru s obračunima i slično) te dokazi o plaćanju istih (izvod sa žiro računa, blagajničke isplatnice, blagajnički izvještaji i drugo), kao i popis konačnih izvora financiranja i opis svih odstupanja u izvorima financiranja u odnosu na prijedlog koji je odobren.

# OKVIRNI KALENDAR PROVEDBE NATJEČAJNOG POSTUPKA

Ocjenjivanje prijavljenih projekata, donošenje odluke o financiranju projekata i vrijeme potpisivanja ugovora s udrugama čiji su projekti prihvaćeni za financiranje mora biti dovršeno u roku od 120 dana, računajući od zadnjeg dana za dostavu prijava projekta.

|  |  |
| --- | --- |
| **Faze natječajnog postupka** | **Datum** |
| Objava natječaja | 26.1.2026. |
| Rok za slanje prijava | 25.2.2026. |
| Rok za slanje pitanja u vezi s natječajem | 16.2.2026. |
| Rok za upućivanje odgovora na pitanja u vezi s natječajem | 20.2.2026. |

|  |  |
| --- | --- |
| Rok za provjeru propisanih uvjeta natječaja | 04.3.2026. |
| Rok za slanje obavijesti o nezadovoljavanju propisanih uvjeta natječaja | 11.3.2026. |
| Rok za ocjenu prijava koje su zadovoljile propisane uvjete natječaja | 25.3.2026. |
| Rok za objavu odluke o dodjeli financijskih sredstava i slanje obavijesti prijaviteljima | 08.4.2026. |
| Rok za ugovaranje | travanj 2026. |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na web stranici [www.istra-istria.hr.](http://www.istra-istria.hr/)

# UDIO SUFINANCIRANJA PROJEKTA

Županija će sufinancirati provedbu svakog pojedinog projekta sa minimalno 40% vrijednosti projekta, a najviše 90 % vrijednosti projekta.

# MODEL FINANCIRANJA

Iznos odobrene potpore Županija će uplatiti u korist Korisnika po sljedećem modelu:

- temeljem zahtjeva Korisnika kojemu moraju biti priloženi računi, predračuni, ponude, ugovori, najkasnije do 1. prosinca 2026. godine putem Upravnog odjela za održivi razvoj.

Istarska županija, kao voditelj obrade osobnih podatka, će s osobnim podacima fizičkih osoba (npr. osoba ovlaštenih za zastupanje, voditelji projekata, fizičke osobe - partneri i slično) postupati sukladno Općoj uredbi (EU) 2016/679 o zaštiti pojedinaca u vezi s obradom osobnih podataka i slobodnom kretanju takvih podatka, nacionalnim zakonom Republike Hrvatske temeljenom na predmetnoj Uredbi uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. Istarska županija čuva povjerljivost osobnih podataka te omogućava pristup i priopćavanje osobnih podataka samo onim zaposlenicima kojima su isti potrebni radi provedbe poslovnih aktivnosti, a trećim osobama u slučajevima koji su izričito propisani zakonom, uključivši izvršitelje obrade u pojedinim procesima obrade, uz primjenu svih tehničkih i organizacijskih mjera zaštite podataka.

Izjava o zaštiti osobnih podataka za Istarsku županiju dostupna je na linku: https://[www.istra-istria.hr/fileadmin/dokumenti/Izdvojeno/180604\_Izjava.pdf](http://www.istra-istria.hr/fileadmin/dokumenti/Izdvojeno/180604_Izjava.pdf)